NaiveNeuron/SloPal huggingface dataset:
Marcinková, Vladimíra, poslankyňa NR SR (2023-12-19):
Ďakujem pekne, pán predsedajúci. Ďakujem za vaše vystúpenie, pán poslanec Sulík. Pre mňa bolo zaujímavé počuť už druhýkrát od vás, ako vyzdvihujete vlastne úroveň tej debaty, ktorá prebieha k tomuto návrhu zákona v radoch opozície, keďže koalícia sa nezapája. A ja musím povedať, že pre mňa to až takým prekvapením nie je, lebo ja si pamätám takéto, poviem že kritické a hĺbkové diskusie o návrhoch zákonov, aj keď sme boli súčasťou koalície. Strana SaS mávame dlhé, niekoľkohodinové kluby, kde sa naozaj bavíme o všetkých návrhoch zákonov. Vieme sa pri niektorých aj pohádať a hľadať vlastne to spoločné riešenie. A tu by ma zaujímalo, či aj kolegovia z opozície, keď majú svoj poslanecký klub a vidia takto nekvalitný právny dokument, právny návrh, legislatívny návrh, či sú schopní vzniesť návrh proti jeho nekvalite v rámci klubu, či sú schopní požadovať, aby ho zlepšili, zmenili v koalícií, lebo ja by som, ja by som za to nezahlasovala, ani keby som bola koaličný poslanec, ani keby ma nútili, lebo to je naozaj taký zdrap nekvalitného právnického diela, keď to mám tak nazvať, že ja by som sa pod toto nepodpísala. A pozerám sa na niektorých kolegov a viem, že by im na tom mohlo záležať, za čo hlasujú, aj keď sú súčasťou koalície a zatiaľ žiadne námietky nevzniesli. Takže som v očakávaní. A jedno, čo ma znepokojilo, nehovorte, prosím, strane SNS, že niekde vo svete majú 45 ministerstiev, lebo veľmi sa obávam, koľko ich budeme mať my a kde skončí pán Kuffa. (Povedané s pobavením.)
J. Mikolaj, podpredseda vlády a minister školstva SR: (2008-09-18):
Pokiaľ ide o náklady a počet žiakov, tak v Írsku máme 130 žiakov, náklady celkové sú 991 900 eur, Veľká Británia 36 žiakov, 320 400 eur, Nemecko 31 žiakov, 216 473 eur, Rakúsko 19 žiakov, 101 704 eur, Španielsko 31 žiakov, 159 064 eur, Taliansko 10 žiakov, 64 000 eur, Francúzsko 62 žiakov, 325 260 eur, Rusko 4 žiaci 30 060 eur, spolu 12 mil. 131 861 eur. Celkový priemer na žiaka, ktorý sme plánovali vo výške okolo 7 700 eur, sa takto znížil na 6 600 eur. Pokiaľ ide o štruktúru nákladov na sociálne štipendiá, je to okolo 600 eur, na učebné pomôcky im dávame 100 eur v priemere, na poistenie 30 eur, asi 1 050 korún a cestovné náklady v priemere sú 430 eur. Pokiaľ by ste chceli vedieť, v ktorých mestách máme jednotlivých žiakov umiestnených, mám pre vás pripravené tabuľky, ktoré vám môžem odovzdať. Ale pre základnú informáciu pre každý štát máme vypracovanú tabuľku – toto nebudem, samozrejme, čítať –,  kde vám môžem povedať napríklad v Írskej republike mesto Mayo 42 žiakov, Limerick 30, Cork 28, Kerry 19, Tipperary 11 atď., čiže presnú lokáciu vám môžem dať, aj skutočné náklady. Všetci žiaci sú, teda okrem Španielska, odcestovaní. 20 žiakov vo Veľkej Británii, ktorých nám Veľká Británia neprijala, pretože Veľká Británia si robí individuálne skúšky z jazyka, nie tie, ktoré my sme na základe stupnice B1 alebo B2 medzinárodnej, medzinárodného štandardu vykonali, sa nám podarilo presunúť do Írska, takže v podstate celá kapacita je vyčerpaná. Ďakujem pekne.
R. Madej, poslanec: (2006-10-18):
Práve to je dôvodom, pretože niektorými nesystémovými novelizáciami bol deformovaný do tej miery, že obsahuje celý rad protirečivých ustanovení, ktoré nie je možné opraviť samostatnými novelami tohto zákona. Rovnako tak ale sa jednotlivé novelizované znenia výrazne odklonili od pôvodnej filozofie zákona o štátnej službe. Tieto zmeny spôsobujú značné právne aplikačné problémy v praxi a predkladanou novelou zákona sa odstraňujú len najmarkantnejšie nedostatky zákona. Tu chcem pripomenúť, že nový zákon o štátnej službe je v pláne legislatívnych úloh ministerstva práce, sociálnych vecí a rodiny, ale až v nasledujúcich rokoch. Navrhuje sa týmto zákonom najmä rozšírenie ustanovení zákona o štátnej službe, ktoré sa vzťahujú na predstavených v politických funkciách a na odborníkov plniacich úlohy pre člena vlády, prezidenta, predsedu Národnej rady alebo podpredsedov Národnej rady. Ide o oblasti náhrady výdavkov pri pracovných cestách, zabezpečenie stravovania a prehlbovania kvalifikácie. Taktiež o doplnenie a precizovanie ustanovenia o pôsobnosti v oblasti vykonávania kontroly dodržiavania zákona o štátnej službe, ako aj predpisov vydaných na jeho vykonanie, taktiež o zjednotenie postavenia vedúcich služobných orgánov a iných orgánov štátnej správy s vedúcimi služobných orgánov ostatných služobných úradov. V nadväznosti na toto znenie sa v prechodných ustanoveniach upravuje právne postavenie vedúcich služobných úradov, ktorí vykonávajú štátnu službu ku dňu účinnosti tohto zákona. Ďalej sa precizuje zvyšovanie platových taríf tých predstavených v politických funkciách, na ktorých sa tieto ustanovenia zákona o štátnej službe vzťahujú a odborníkov plniacich úlohy pre člena vlády, prezidenta, predsedu Národnej rady alebo podpredsedov Národnej rady. Rovnako doplnenie ustanovení zákona o štátnej službe v súvislosti s dohodami o zvyšovaní kvalifikácie štátnych zamestnancov. Novela zákona reaguje aj na poslednú novelu zákona o štátnej službe a rieši niektoré právnoaplikačné problémy a dolaďuje tak, aby zákon o štátnej  službe bol funkčný z hľadiska obdobia do prijatia nového zákona o štátnej službe. Prosím o podporu tohto návrhu zákona. Ďakujem pekne.
Vons, Peter, poslanec NR SR (2022-05-04):
Pán predsedajúci, keďže sme hlasovali o pozmeňujúcom návrhu zo spoločnej správy a o pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Hrnčiar, Andrej, podpredseda NR SR (2019-01-29):
Ústavou predpísaný sľub poslanca znie: Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.
V. Veteška, podpredseda NR SR: (2005-10-26):
P. Keszegh, poslanec: Vážený pán podpredseda, vážené pani poslankyne, vážení páni poslanci, dovoľte mi, aby som v zmysle zákona Národnej rady č. 350/1996 Z. z. o rokovacom poriadku vystúpil k návrhu poslanca Národnej rady Slovenskej republiky Karola Ondriaša na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov, tlač 1326, ako spravodajca Výboru Národnej rady pre financie, rozpočet a menu. Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručené návrhu najmenej 15 dní pred schôdzou Národnej rady, na ktorom sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady a ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Preto odporúčam Národnej rade Slovenskej republiky uzniesť sa podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Vážený pán podpredseda, otvorte rozpravu.
K. Tóthová, poslankyňa: (2005-12-13):
A budem iniciovať do rokovacieho poriadku, aby jeden alebo dva pozmeňujúce mohli zaznieť v pléne. Veď to je úplne... (Prerušenie vystúpenia časomierou.)
Jurinová, Erika, podpredsedníčka NR SR (2014-06-03):
Pán poslanec Martvoň.
Paška, Pavol, predseda NR SR (2014-07-01):
(Hlasovanie) 135 prítomných, 54 za, 81 sa zdržalo. Návrh nezískal podporu. Pani poslankyňa Lišková uvedie v prvom čítaní hlasovanie o návrhu pani podpredsedníčky Národnej rady Jurinovej a pánov poslancov Hraška a Kadúca na vydanie zákona o slobode informácií. Je to tlač 1044. [Hlasovanie o návrhu poslancov Národnej rady Slovenskej republiky Eriky Jurinovej, Igora Hraška a Miroslava Kadúca na vydanie zákona, ktorým sa dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 1044.]
Figeľ, Ján, podpredseda NR SR (2015-02-06):
S reakciou, nech sa páči, Martin Fecko.
Hlina, Alojz, poslanec NR SR (2014-10-30):
Ďakujem pekne. Ono je to dosť zlé, keď minister vnútra vystúpi s takým príspevkom, ktorý má slúžiť ako výstraha. Určitým spôsobom; viete udržať krajinu, Číňania hovoria: Zabi sliepku, aby si vystrašil opicu. Dá sa riadiť tá krajina, veľká krajina, ináč by ju neuriadili. U nás sledujem tendenciu podsunúť strach. Takú obavu, ticho buď, lebo nevieš. Proste ticho buď, lebo nevieš, vtedy, kde si bol, neviem čo. Všimnite si to, v zásade každý v tejto krajine, aj pán Richter, aj pán Kaliňák, aj pán Kažimír kúpil niečo bez DPH, garantujem vám. Každý raz, to niekedy možno vedome, nevedome, to je jedno, ale je tu tendencia vsunúť tým ľuďom, ktorí niekedy tak možno urobili, pocit viny. Pocit viny a prerásť až do strachu, keby si náhodou niečo chcel o tom hovoriť. A toto vám vyhovuje. To je modelový systém, ako uriadite tú krajinu. Vsuniete do ľudí strach, pocit viny, strach, neviete, Hujera nasadíte, ten sa hrabe, chudák, ten už všetko prešiel, nevie, no ale niečo hádam nájde. Viete, že to sú naozaj. Len viete, kolegovia, a ja verím, ja vám verím, špeciálne z vás troch dvom verím v tom, že nie ste na tom tak zle, aby ste to s tou krajinou mysleli zle. Keď stratíte v tých ľuďoch drajv, tú chuť niečo urobiť, keď rezignujú všetci, všetkým vložíte strach. Tým, ktorým ho nevložíte, tí sa zbalia, pôjdu preč. Dneska letenka stojí 30 euro. Tak kto tu zostane? Potom tu zostanú Hujerovia a spol. Zostane tu naozaj toxická spoločnosť, ktorá bude len čakať, kedy umrie. Pán kolega, a to apelujem na vás, ako z úst ministra vnútra nebol dobrý, toto, čo ste teraz hovorili.
Hort, Milan, podpredseda NR SR (2010-09-08):
S faktickými poznámkami na vystúpenie pani poslankyne Belousovovej sa prihlásili pán poslanec Peter Osuský, ďalej Juraj Blanár, Ľudovít Kaník, Ondrej Dostál, Igor Matovič. Celkom piati poslanci. Uzatváram možnosť prihlásiť sa s faktickou poznámkou na vystúpenie predrečníka. Slovo má pán poslanec Peter Osuský, nech sa páči.
Pčolinský, Peter, podpredseda NR SR (2023-03-23):
Ďakujem pekne. Prerušujem rokovanie o tomto bode programu. Pán minister, ďakujem vám veľmi pekne. Nasledovať bude prvé čítanie o návrhu poslanca Patricka Linharta na vydanie zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Návrh zákona je uvedený ako tlač 1344. Návrh na jeho pridelenie na prerokovanie výborom je v rozhodnutí č. 1406. Dávam slovo poslancovi Patrickovi Linhartovi, aby návrh zákona uviedol. [Rokovanie o návrhu poslanca Národnej rady Slovenskej republiky Patricka Linharta na vydanie zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších prepisov , tlač 1344.]
Hrnčiar, Andrej, podpredseda NR SR (2016-04-21):
Nech sa páči, pán poslanec Pčolinský.
Šuca, Peter, poslanec NR SR (2013-03-13):
Ďakujem pekne za slovo, pani predsedajúca. Vážený pán poslanec Brocka, ja by som vážne chcel oceniť váš konštruktívny prístup k riešeniu tohto problému. Tak ako ste povedali, boli ste vecný, boli ste pragmatický. Ale nerád by som nepovedal, že s niektorými vecami, čo ste rozprávali, si nedovolím alebo si dovolím nesúhlasiť. Vy ste v úvode povedali, že na tú ťažkú chorobu, ako je udržanie osobitného odvodového účtu, SMER použil vitamíny. Ja si myslím, že na túto ťažkú chorobu SMER použil antibiotiká, ktoré adekvátne reagujú na vzniknutú situáciu. Svoje tvrdenie ste podporili číslami, tie čísla sú zaujímavé, ten priemerný plat toho policajta, vojaka, alebo 619 u policajtov, 806 u vojakov a to priemerné číslo 700 eur, no, pochopiteľne, že tie čísla ste použili tak, aby podporili to, čo ste rozprávali. Ja vám chcem povedať toto: To sú priemerné čísla, ktoré ľuďom robia obraz taký, že to sú chlapi, ktorí odišli alebo nastúpili v 20 rokoch ku policajtom, v 35-ke odišli, sú to chlapi plní sily, majú vysoké výsluhové dôchodky a poprípade robia ešte niekde inde, s čím vy máte, vy máte problém. Legitímny váš názor. No ja poznám výsluhových dôchodcov, ktorí odslúžili 15 rokov, odišli do dôchodku nie preto, že by chceli odísť, ale preto, že boli rôzne organizačné zmeny u polícii a u armády, a odišli, a tí chlapi majú 250 eur, 230 eur. To sú muži, ktorí sú ženatí, majú dve deti, platia si byt a potrebujú žiť. Pán poslanec Brocka, ja viem, že mi na to budete odpovedať tak, že sú ľudia aj v civile, ktorí žijú z toľko málo peňazí, ale ja nemám ten pocit, že by tí ľudia nemali právo robiť. Nemám ten pocit. Živiť rodinu z 250 eur je veľmi ťažko jak v civile, tak takisto aj tí chlapi, ktorí slúžili štátu, ktorí slúžili národu a veľakrát v rôznych misiách, keď to zoberiem na vojakov, ale aj na policajtov, riskujú, riskujú počas svojej roboty život. Takže ja absolútne stojím za tým, čo teraz poviem, že ja nemám s tým osobne problém, aby tí ľudia – výsluhoví dôchodcovia – ešte mohli po... (Prerušenie vystúpenia časomerom.)
Šeliga Juraj, podpredseda NR SR (2020-09-22):
V poriadku, ďakujeme. Páni technici to uvedú do zápisu.
P. Goga, poslanec: (2009-06-24):
Po b schválil tento dodatok k spoločnej správe (tlač 1108a) k vládnemu návrhu zákona. A po c poveril ma ako spravodajcu informovať o prijatom uznesení výboru k vládnemu návrhu zákona, ktorým sa uvedený zákon mení a dopĺňa. Teraz, pán predseda, prosím, môžeme pristúpiť k hlasovaniu. Ešte, ak dovolíte, pán predseda, v rozprave nevystúpil žiaden poslanec ani nebol podaný žiadny pozmeňujúci návrh, preto prosím, dajte hlasovať spoločne o bodoch 1 a 2 zo spoločnej správy s odporúčaním gestorského výboru schváliť.
Kuffa, Filip, poslanec NR SR (2021-07-02):
Vrátim sa ešte k tomu hotelu Bôrik, lebo že vraj tam nebol nejaký limitovaný alebo kontrolovaný vstup možnože nebol. Len keď sme nevedeli (povedané so smiechom), že sa táto akcia deje, tak aj ťažko sme tam mohli prísť. To len na margo toho, potvrdil to aj druhý kolega z výboru. Toľko asi k tým faktickým. Ostatným kolegom ďakujem za podporu a ďakujem za to, že nebudete podporovať tento návrh zákona.
P. Hrušovský, podpredseda NR SR: (2002-05-14):
Pán poslanec Delinga. P. Delinga, poslanec: Vážený pán predsedajúci, vážený pán minister, panie poslankyne, páni poslanci, táto novela zákona má nové momenty, ktoré určite potešia našich občanov pri vstupe do Európskej únie. Myslím, že toto zrovnoprávnenie je v plnej miere potrebné a treba ho akceptovať. Treba sa však podľa mňa zamyslieť vo všeobecnej rozprave nad dvomi momentmi, ktoré ma vedú k tomu, aby som vystúpil. Prvý moment je ten, ktorý hovorí v § 19 o nadobúdaní nehnuteľností v tuzemsku, kde v ods. 2 písm. a) v podstate v bode 2 sa hovorí, štátny príslušník, teda to nadobúdanie, to obmedzenie „neplatí pre cudzozemca, ktorý je štátnym príslušníkom členského štátu Európskej únie a má na základe registrácie právo na prechodný pobyt“. Zdá sa mi to nie jasne definované, aj keď je tam odvolávka na zákon o pobyte cudzincov. Keby pán minister vysvetlil, či ide len o právo, alebo ide o skutočný prechodný pobyt v našom štáte. Pretože ja môžem mať právo, ale nie som na prechodnom pobyte, ale v zmysle tohto zákona a mojej úvahy by vlastne vznikla možnosť, aj keď tu nebudem bývať, ale pretože mám právo tu bývať, nebudem tu mať zaregistrovaný prechodný pobyt, ale mám na to právo, a tak vlastne budem môcť kupovať poľnohospodársku a lesnú pôdu. Čiže to je jedna vec, ktorá ma vedie k tomu, aby sme sa nad tým zamysleli. A druhá vec, ktorá ma vedie k tomu, je prechodné sedemročné obdobie. Týmto zákonom určitým spôsobom sa dostaneme do ažurity, ktorú negociuje naša vláda v súčasnosti s Európskou úniou. Vieme však veľmi dobre, že vznikajú názory, že prechodné sedemročné obdobie nie je dostatočné, že možno dôjde k prehodnoteniu, že dochádza k prehodnoteniu aj u iných vstupujúcich krajín, či si tu neurobíme týmto zákonom už teraz nie rovnaký pomer s ostatnými vstupujúcimi kandidátskymi krajinami do Európskej únie, ktoré budú mať v zmysle dohody s Európskou úniou prechodné obdobie možno desaťročné, možno viacročné. Takže tu by som chcel žiadať pána ministra, aby sa to vo výboroch možno viacej pertraktovalo, dať to do voľnejšej polohy nie k sedemročnému obdobiu, ale k obdobiu, ktoré sa dohodne v rámci zmluvy pri vstupe Slovenskej republiky do Európskej únie. Ďakujem pekne.
Fořt, Stanislav, poslanec NR SR (2011-02-11):
Pani Obrimčáková, z procedurálneho hľadiska nemôžte nesúhlasiť s niečím, čo nebolo podané, čiže keďže pozmeňovací návrh nebol podaný, nemôžte s ním nesúhlasiť, to po prvé. A po druhé ten pozmeňovací návrh sa netýka toho, o čom ste rozprávali vo svojom vystúpení, a to je o ochrane mládeže voči drogám, ale týkal sa otvorení odbornej diskusie na tému využitia marihuany v prospech občanov Slovenskej republiky na medicínske účely. Ďakujem.
Kollár, Boris, predseda NR SR (2022-02-02):
S ďalšou faktickou poznámkou, pán poslanec Urban.
Hrnčiar, Andrej, podpredseda NR SR (2017-03-23):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pani poslankyňa Zemanová.
Žiga, Peter, podpredseda NR SR (2024-01-10):
Pán poslanec Dostál.
I. Radičová, poslankyňa: (2007-06-27):
K reťazeniu len jednu poznámku. Otvorene sme podporili váš návrh zrušenia opakovanej skúšobnej doby aj istého obmedzenia možnosti opakovania reťazenia. Len konštatujeme, že v istých prípadoch je možné uvažovať, a tu vedieme diskusiu, či umožniť jedenkrát, trikrát, čo naozaj prospeje veci, ale inak vám neprotirečím. K pani poslankyni Vaľovej. Prijala som za to obdobie, keď som bola na poste ministerky, 7 noviel zákonov vrátane zákona o sociálnom poistení, a keď hovoríte o Zákonníku práce, keďže nový vstúpil do platnosti januárom 2004, novelu sme plánovali na rok 2007, aby sa ukázali prvé reálne problémy, ktoré Zákonník práce prináša, a uviedla som aj, že sme objednali a požiadali a poslali Národný inšpektorát práce práve na prieskum, aby analyzoval a definoval, kde sú problémové body Zákonníka práce. Častejšie novelizácie, vy ste mali pripomienku, že sme iné nerobili, len novelizovali a novelizovali. Chceli sme postaviť návrh novely na poznatkoch z reality a uznesenie vlády, ktoré som pripravila a materiál... (Prerušenie vystúpenia časomierou.)
Lengvarský, Vladimír, minister zdravotníctva SR (2021-05-13):
Pán predsedajúci, vážený pán poslanec, dňa 20. apríla 2021 bola v rámci policajnej akcie s názvom Bylinkárka v ambulancii priestoru nemocnice Poprad na Baníckej ulici 803/28 zadržaná osoba pôsobiaca v postavení primárky rehabilitačného oddelenia, proti ktorej bolo vznesené trestné obvinenie za pokračujúci trestný čin prijímania úplatku podľa § 329 ods. 1 Trestného zákona. Zadržanie, zadržanie fyzickej osoby bolo zrealizované vyšetrovateľom Policajného zboru za prítomnosti dvoch policajtov odboru Východ Národnej kriminálnej agentúry Prezídia Policajného zboru zaradeným na úseku operatívy, ktorí boli v civilnom odeve s reflexnou páskou polícia, bez použitia prekrytia tváre kuklou alebo iným obdobným spôsobom, okrem ochrany tváre v intenciách opatrení súvisiacich s pandémiou COVID-19. Pri realizácii policajnej akcie nebol použitý žiadny špeciálny útvar vykonávajúci zásah pod jednotným velením, nebol to Pohotovostný policajný útvar Krajského riaditeľstva Policajného zboru, Útvar osobitného určenia Prezídia Policajného zboru ani Zásahová jednotka Národnej kriminálnej agentúry Prezídia Policajného zboru. Celkový počet zúčastnených na realizácii zabezpečenia úkonov predvolania strán konania a účasti na výsluchoch súvisiacich a súvisiacich úkonov bol nasledovný: vyšetrovatelia Policajného zboru 4, policajti operatívy 6 a motorizovaná pohotovostná jednotka Krajského riaditeľstva Policajného zboru 2, spolu 12 osôb. Zároveň pre úplnosť dodávam, že vykonanie všetkých zaisťovacích úkonov, ako aj následných procesných úkonov podľa Trestného poriadku bolo realizované 20. apríla 2021 v čase od 7.00 do 19.00 hodiny, t. j. išlo o výkon štandardnej služobnej činnosti príslušníkov Policajného zboru v štandardných časových reláciách. Ďakujem, skončil som.
Laššáková, Jana, podpredsedníčka NR SR (2014-11-08):
Ešte, poprosím vás, zapnite pána poslanca Číža.
Hort, Milan, podpredseda NR SR (2010-12-02):
Ďakujem pekne. Pán poslanec, chcete položiť doplňujúcu otázku? Nech sa páči, maximálne v rozmedzí dvoch minút.
Blaha, Ľuboš, podpredseda NR SR (2023-12-12):
Pán poslanec Peter Pollák, nech sa páči.
Bugár, Béla, podpredseda NR SR (2016-04-21):
Ďalej v rozprave vystúpi pán poslanec Krajniak. Nech sa páči, máte slovo.
Dvořák, Oskar, poslanec NR SR (2024-01-24):
Ďakujem za slovo, pán predsedajúci. Ja už som sa tomu dneska venoval, ale chcel by som to trošku dlhšie rozviesť. Podľa mňa treba toto, čo sa tu deje, vnímať v širších súvislostiach. Toto, čo sa tu teraz deje, nie je ojedinelá vec, ale musíme sa pozerať aj na tie avizované zmeny vo verejnom obstarávaní alebo v budúcich vyšetrovaniach. Zároveň my tu teraz prerokuvávame skrátené legislatívne konanie k tzv. amnestii pre zločincov, to znamená, že týmto skráteným legislatívnym konaním a podstatou toho zákona si vládna koalícia chce zabezpečiť, aby sa urobila akási hrubá čiara vo vyšetrovaní, alebo resp. súdení, odsudzovaní ich ľudí, ale zároveň sa treba pozerať na to, čo sa deje teda aj v ostatných oblastiach. Zároveň teda už tu máme odhalené, že sa ide novelizovať zákon o verejnom obstarávaní, idú sa zvyšovať limity, kedy budú môcť ísť veci, zákazky bez súťaže. Idú sa uvoľňovať pravidlá, aby sme tu mali, aby sme tu mali vytvorený nejaký priestor pre budúci biznis spriaznených firiem vládnej koalície. Do toho sa deje tretí krok a to znamená, že minister vnútra už avizoval, že možno sa ide zrušiť teda Národná kriminálna agentúra, to znamená, že aj keby niekomu sa pošmykla noha v tej, v tom verejnom obstarávaní v tej novej úprave, tak nikto to nebude môcť efektívne vyšetriť. A do toho ešte sa deje štvrtý krok, že premiér Fico nás tu ťahá do čiernej diery Európy, do medzinárodnej izolácie. To znamená, že naozaj keď sa pozrieme, nemôžme sa pozerať podľa mňa len ojedinele na to, čo sa tu deje, táto amnestia pre zločincov, tento promafiánsky balíček, treba sa pozerať aj na to, že vytvára sa tu možnosť alebo priestor na ďalší biznis, zároveň nás niekto ťahá do medzinárodnej izolácie, ničí budúcnosť našich detí, našu budúcnosť a ešte do toho, keby aj sa niekomu pošmykla noha, tak už tu nebudeme mať ani efektívne formy vyšetrovania, aby mohli byť tí ľudia vyšetrení a následne potrestaní. Ďakujem.
Kočiš, Eduard, poslanec NR SR (2022-06-24):
Ďakujem pekne za slovo, pán predsedajúci. Kolega Suja vo svojej ďalšej rozprave, ktorú ako spravodajca začal už včera, povedal iba v podstate to, že minister Budaj, odkedy je ministrom, neustále klame. Neustále klame, neustále zavádza a je to jeden z najnekompetentnejších ministrov nielen vlády Igora Matoviča, ale aj pokračujúcej vlády Eduarda Hegera. Ak v 21. storočí Slovenská republika ako zvrchovaný a demokratický štát sa stavia k výstavbe čističiek odpadových vôd, kanalizačných jednoducho potrubí alebo kanalizácií v obciach, ktoré niektoré sú väčšie, niektoré sú menšie, ale je to absolútne jedno, či je to obec Vislava, kde má starosta necelých 300 obyvateľov, alebo obec Kravany, kde je 1 200 obyvateľov, v 21. storočí aby minister životného prostredia prostredníctvom Envirofondu obviňoval týchto starostov zo subvenčného podvodu, robil z nich zlodejov a orgány činné v trestnom konaní na celú túto vec majú úplne iný a diametrálne rozdielny názor, tak ja sa pýtam, že niekde sa asi stala chyba, alebo je nekompetentnosť pána Budaja už na tak vysokej úrovni, že nie je schopný zastávať toto dosť zaujímavé a veľmi zodpovedné ministerské dielo. Ak niektorí kolegovia z vládnej koalície budú aj naďalej tvrdiť, že manažment medveďa hnedého nemá nič spoločné so stoličkou ministra životného prostredia, tak sa veľmi mýlia. Ak ministri životného prostredia v okolitých štátoch, či je to Rakúsko, alebo Poľsko, dokážu tento manažment riadiť uspokojivo, tak pán minister z tohto manažmentu... (Prerušenie vystúpenia časomerom.)
Gaborčáková, Soňa, poslankyňa NR SR (2019-10-17):
Dobrý deň. Kolegovia a kolegyne, mám tu česť v druhom čítaní vám predložiť zákon. Návrh zákona si kladie za cieľ odstrániť znevýhodnenia nastávajúce v aplikačnej prac..., praxi, s ktorými sa na dennej báze stretávajú fyzické osoby s ťažkým zdravotným postihnutím, prípadne rodičia týchto osôb, najmä fyzické osoby s ťažkým zdravotným postihnutím trpiace autizmom a Aspergerovým syndrómom. Viac poviem v rozprave, do ktorej sa hlásim.
Paška, Pavol, predseda NR SR (2012-11-07):
Pán predseda finančného výboru pán poslanec Duchoň.
Bastrnák, Tibor, poslanec NR SR (2019-05-14):
S mnohým, samozrejme, pán kolega, môžem súhlasiť, čo si hovoril, ale počul si aj reakciu na to, čo si hovoril, že niekto niečo pokazil. Ešte raz sa chcem ohradiť, nemyslím si, že, že sme hlasovanie pokazili, možnože komunikáciu áno, o tom som už hovoril. A práve preto sme pristúpili k tejto možnosti a tak sme napísali ten pozmeňovák, lebo si myslíme, že nielen pre seba robíme tieto zákony, ale aj to, aby aj pre jednoduchého občana to bolo úplne jednoznačné. Veď vieš dobre, že ten predchádzajúci návrh mal tú slabinu, že viacerí právnici rôzne to vnímali, a aj keď už bol vonku list ministerstva vnútra, ktorý jednoznačne vykladal tento zákon, aj tak ešte niektorí, aj poslanci v Národnej rade, nielen občania, tvrdili niečo iné, ako, ako je v tom výklade. A to vieš dobre, že ministerstvo vnútra je jediný orgán, ktorý metodicky riadi tie jednotlivé okresné úrady. To znamená, že povie, že koho a kedy ako môžu pokutovať alebo nepokutovať. Takže preto, preto je lepšie, keď tam zostane formulácia, ako to navrhol MOST – HÍD, aby pre, aj pre jednoduchého občana bolo to úplne jednoznačné, že tento zákon okamžite, ako vstúpi do platnosti, bude, je to tam jednoznačne napísané, že každý môže spievať aj hrať na území Slovenskej republiky cudziu štátnu hymnu a tým pádom je to oveľa jednoznačnejšie. Takže preto prosím, aby ste podporili náš návrh. Ďakujem pekne.
Figeľ, Ján, podpredseda NR SR (2013-03-26):
Chcete sa vyjadriť, pán navrhovateľ? (Reakcia navrhovateľa.) Ďakujem pekne. Prerušujem rokovanie o tomto bode programu. Nasleduje ďalší bod programu, ktorým je prvé čítanie o návrhu poslanca Igora Matoviča... Nevidím ho v sále. Nasleduje krátka prestávka, kým sa nenájde predkladateľ Igor Matovič. (Hlasy z pléna.) Takže nasleduje ďalší bod programu a tým je prvé čítanie o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky v znení neskorších predpisov . Tento návrh zákona má tlač č. 413, návrh na jeho pridelenie na prerokovanie výborom je v rozhodnutí č. 395. Dávam teraz slovo poslancovi Igorovi Matovičovi, aby návrh zákona uviedol.
Grendel, Gábor, podpredseda NR SR (2020-09-22):
Kolegyne, kolegovia, naozaj vás poprosím, ak máte dôležité témy na diskusiu, tak mimo rokovacej sály, lebo to ruší vystupujúceho.
Bublavý, Dušan, poslanec NR SR (2017-03-21):
Pán kolega Budaj, prečo si myslíte, že ničíme demokraciu, keď budú jednokolové voľby do vyššieho územného celku? Nech ľudia idú voliť a zvolia si, koho chcú. Nikto im neprikazuje. Takže ja si myslím, že žiadne krivenie demokracie, keď sú jednokolové voľby, neprichádza. Treba si uvedomiť, že každý rok sú nejaké voľby a ľudia, ľudia sú traumatizovaní a už ich to nebaví chodiť každý rok k voľbám, a ešte keď si predstavíme, že ideme do druhého kola, tak tých ľudí príde o 50 % menej. I keď si pán prezident myslí, že v tom druhom kole dostane ten víťaz viac hlasov, ako to bolo v prvom kole, lenže on si musí uvedomiť, že v tom prvom kole bolo viac kandidátov a viac ľudí, a tu, si myslím, že si to ani pán prezident tak neuvedomuje, že tam v tom druhom kole tá platnosť, keď je menej voličov, tú musí mať na zreteli. My sa radšej sústreďme na to, aby sme našli vhodného kandidáta, a je jedno, či, či bude podporovaný ľavicou, pravicou, nezávislými ľuďmi, ktorí sú nepoliticky angažovaní, ale nech sa postavia kandidáti, ktorí sú mienkotvorní a v ktorých ľudia majú dôveru, v ktorých majú dôveru a ktorí budú zvolení. Skôr treba hľadať vhodných kandidátov, ktorí budú zvolení a môžu byť dobrí župani. Ďakujem.
Paška, Pavol, predseda NR SR (2013-06-19):
Faktické poznámky nie sú, pani poslankyňa Mezenská do rozpravy.
Hrnčiar, Andrej, podpredseda NR SR (2017-10-18):
Na predrečníka musíte.
Sulík, Richard, predseda NR SR (2011-02-04):
Posledné dve vety. (Reakcie z pléna.)
Hort, Milan, podpredseda NR SR (2010-12-09):
Posledná pani poslankyňa Viera Tomanová, nech sa páči, s faktickou poznámkou. Zapnite pani Tomanovú, prosím vás. Dievčence, ja som tak trpezlivý, ale už je naozaj dosť hodín. Nech sa páči.
B. Bugár, podpredseda NR SR: (2001-09-05):
G. Palacka, poslanec: Ďakujem, pán podpredseda. Tak podobne ako pred chvíľou mi dovoľte, aby som vystúpil pri prvom čítaní vládneho návrhu zákona o elektronickom podpise, tlač 1027, ako spravodajca určený navrhnutým gestorským výborom. Predložený návrh bol doručený poslancom 25. mája tohto roku, čím boli splnené podmienky určené rokovacím poriadkom. Predseda Národnej rady posúdil, že predložený návrh spĺňa náležitosti § 70 ods. 1 rokovacieho poriadku a zaradil ho na rokovanie 51. schôdze Národnej rady. Ako spravodajca navrhnutého gestorského výboru si osvojujem stanovisko, že návrh spĺňa všetky náležitosti návrhu zákona, ktoré sú uvedené v § 67 a § 68 rokovacieho poriadku Národnej rady a náležitosti určené v legislatívnych pravidlách. Budem navrhovať, aby Národná rada prijala uznesenie podľa § 73 ods. 3 písm. c) rokovacieho poriadku o prerokovaní tohto návrhu zákona. Vážený pán predsedajúci, môžete otvoriť rozpravu k týmto dvom zákonom.
Uhliarik, Ivan, poslanec NR SR (2014-11-09):
Ďakujem. Pán premiér, zdá sa, že debata pri kole v byte sa naplnila do bodky a Penta strane SMER dosadila druhého ministra zdravotníctva a robia si, čo chcú. Ja som na rozdiel od predchodcov navrhol zákony na obmedzenie zisku zdravotných poisťovní či zákony, ktorými práve súkromné zdravotné poisťovne musia zo svojho zisku platiť pacientom doplatky alebo teda vracať doplatky za lieky. Pán premiér, ak bolo mojou najväčšou kauzou zrušenie monopolu očkovania jednej farmaceutickej firmy a doplnenie konkurencie v podobe inej, čo som urobil, mimochodom, podobne ako Richard Raši v roku 2009, tak sa k tomu stále hlásim. Na rozdiel ale od piešťanského cétečka, keď išlo o predraženie o 1 mil. eur, v tom prípade v roku 2011 išlo o ušetrenie systému 1 mil. eur. A čo sa týka tých lobistov, o ktorých ste hovorili, že pripravovali zákon o lieku, jeden z tých hlavných lobistov je teraz šéfom vášho Inštitútu finančnej politiky.
A. Slafkovský, poslanec: (2001-12-18):
J. Migaš, predseda NR SR: Čiže body 1, 2, 3 pán poslanec stiahol z hlasovania a budeme hlasovať o bodoch 4 a 5. Žiada osobitne hlasovať, čiže najprv o bode 4. Prezentujme sa a hlasujme. Hlasujeme o bode č. 4 pozmeňujúceho návrhu pána poslanca Slafkovského. Hlasujeme. (Ruch v sále.) (Hlasovanie.) Prítomných je 100 poslancov, za 32, proti 12, zdržalo sa 52, nehlasovali 4. Bod č. 4 sme neschválili. P. Kresánek, poslanec: Áno, teraz, pán predseda, môžete dať hlasovať o bode č. 5 pozmeňujúceho návrhu pána poslanca Slafkovského. J. Migaš, predseda NR SR: Prezentujme sa a hlasujme o bode č. 5 pána poslanca Slafkovského. Hlasujeme o bode č. 5. (Hlasovanie.) Prítomných je 103 poslancov, za 30, proti 14, zdržalo sa 49, nehlasovalo 10. Ani tento bod sme neschválili. Ďalší pozmeňujúci návrh ďalšieho poslanca.
Bugár, Béla, podpredseda NR SR (2019-10-15):
Prezentujme sa a hlasujme. (Hlasovanie.) Prítomných 135, za 116, zdržalo sa 18 poslancov, 1 nehlasoval. Konštatujem, že návrh sme schválili. Výbory, nech sa páči.
Jurinová, Erika, podpredsedníčka NR SR (2013-05-29):
Pán poslanec Kondrót.
Gál, Gábor, poslanec NR SR (2017-03-23):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Ďalej že za gestorský určuje výbor pre obranu a bezpečnosť s tým, aby výbory prerokovali návrh zákona do 5. mája 2017 a v gestorskom výbore do 9. mája 2017.
Lebocký, Tibor, poslanec NR SR (2013-03-26):
Ďalej, prosím, dajte hlasovať, pán predseda, o bodoch 3 a 4 pozmeňujúceho návrhu pána Mičovského.
Laurenčík, Milan, podpredseda NR SR (2021-09-22):
Faktickú poznámku má aj pán poslanec Marek Kotleba. Nech sa páči.
Pellegrini, Peter, predseda NR SR (2015-04-21):
Prezentujme sa a hlasujme o návrhu spravodajkyne schváliť skrátené legislatívne konanie. (Hlasovanie.) Prítomných 123 poslancov, za hlasovalo 104 poslancov, proti bol 1, zdržalo sa 18. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Nech sa páči, pani spravodajkyňa.
Jasaň, Viliam, poslanec NR SR (2012-10-30):
Ďakujem pekne. Vážená pani kolegyňa, veľmi sa mi to páčilo a rozmýšľam, ja mám o chvíľu 35 rokov manželstva za sebou, že keď budem oslavovať, tak si vás pozvem, žeby ste mi to povedali spolu s manželkou, lebo bolo to naozaj krásne. Ale teraz vážne. V súvislosti s vaším vystúpením by som dal do pozornosti kolegom § 12, prečo ja nebudem hlasovať za tento zákon. Možno ste sa chceli aj vy spýtať, že ako je to s výkonom rodičovských práv a povinností partnermi. Ixkrát tu odznelo, že nebude, že nie je tu požiadavka na to, aby mohli si adoptovať alebo osvojiť dieťa. Ale tu si v § 12 odporujete, páni, pretože je tu okrem iného, že po zániku partnerstva smrťou jedného z partnerov môže byť maloleté dieťa zverené do starostlivosti druhého partnera, a to aj v prípade, že tento partner nie je biologickým rodičom maloletého dieťaťa. A mne sa to nepáči, nepáči sa mi. A nepáči sa mi ani bod 2 toho istého paragrafu, kde by sa dvaja či muži, alebo dve ženy starali o dieťa, kde jeden z nich je biologickým, to sa mi tiež nepáči. Je mi to ľúto, ale jeden z tých dôvodov, prečo ja tento návrh zákona nepodporím, je tento. A popritom ja nič nemám proti ináč orientovaným ľuďom, naozaj nič. U mňa je človek človekom podľa toho, ako sa správa, ako sa chová, ako žije, a nie, či je takým, alebo onakým. Ďakujem. (Potlesk.)
Hrnčiar, Andrej, podpredseda NR SR (2016-11-30):
Ďakujem. Prerušujem rokovanie o tomto bode programu. Nasleduje prvé čítanie o návrhu poslankyne Národnej rady Slovenskej republiky Evy Smolíkovej na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch a o zmene a doplnení niektorých zákonov v znení neskorších predpisov . Návrh zákona je uverejnený ako tlač 294, návrh na jeho pridelenie na prerokovanie výborom je v rozhodnutí č. 302. Dávam slovo poslankyni Eve Smolíkovej, aby návrh zákona uviedla.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie) Prítomných 141 poslancov, za 136, proti žiadny, zdržali sa 4, nehlasoval 1. Konštatujem, že sme tento návrh schválili. Pani poslankyne, páni poslanci, keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento návrh zákona (tlač 1273) prerokovali po druhom čítaní, to druhé čítanie zajtra po vrátenom zákone pani prezidentky. Je, prosím, všeobecný súhlas? (Súhlasná reakcia pléna.) Áno. Ďakujem pekne. Konštatujem, že sme určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze výborov tak, aby sme mohli o návrhu zákona v druhom čítaní rokovať na schôdzi Národnej rady, tak ako sme si určili. Nasleduje hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii, tlač 1184, bod 75 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Dominikovi Drdulovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 1184.)
Sulík, Richard, predseda NR SR (2011-02-01):
Ďakujem pekne. Prerušujem rokovanie o tomto bode programu. Ešte jednu vetu. Nech sa páči, ešte jednu vetu, pani ministerka.
Ondruš, Branislav, poslanec NR SR (2011-07-07):
Ďakujem pekne. Vážený pán podpredseda, vážený pán minister, kolegyne, kolegovia, vážená boľševická vládna koalícia, toto... (Potlesk a smiech. Prerušenie vystúpenia predsedajúcim.)
Kollár, Miroslav, poslanec NR SR (2023-02-10):
Ďakujem. Pán kolega Dostál, ja len tri poznámky k vášmu vystúpeniu. Mnohé tie technické veci dávajú zmysel, čo sa týka komunálnych volieb, prezidentských volieb. Ale naozaj sa mi zdá v čase, keď je jasné, kedy bude termín predčasných volieb, predkladať zákon, ktorý ovplyvňuje spôsob ich vykonania len preto, že to malo OĽANO v nejakej ankete, za absurdný a neakceptovateľný. Viete, prečo potom chceme zvyšovať legitimitu iba parlamentných volieb? Veď máme voľby do Európskeho parlamentu, máme prezidentské voľby, kde takisto bolo vhodné, komunálne voľby, dávajme odmeny, aby sme zvyšovali účasť. Na druhej strane chcete znižovať kvórum v miestnom referende. No veď to ide presne proti tejto vašej logike. Na jednej strane chcete odmeňovať za to, aby bola vyššia účasť. Na druhej strane znižujete legitimitu rozhodovania v miestnom referende. Naozaj tomu nerozumiem. A ešte k tomu zníženiu toho, tých prednostných hlasov z 3 % na 1 %. No ja mám rád fakty, tak som sa pozrel, ako by vyzeral tento parlament, keby v 2020 platila táto hranica. Bolo by tu desať iných poslancov, čo je asi 6,6 %. Tak si treba zvážiť. A dokonca v prípade najväčších strán OĽANO a SMER-u by to boli dvaja poslanci a jeden poslanec. Takže tam by to žiadnu zásadnú zmenu neurobilo. Jedinú zásadnú zmenu z môjho pohľadu by to urobilo, že ja sa síce snažím veľmi vás nevyrušovať pri týchto vašich legislatívnych orgiách, ale platilo to jedno percento, tak ja tu nesedím. Tak by ste si ušetrili aj túto faktickú poznámku. Ďakujem.
Hrušovský, Pavol, podpredseda NR SR (2011-06-01):
Pán poslanec Záhumenský.
Benčík, Ján, poslanec NR SR (2023-05-10):
Ďakujem. Napriek tomu, že je trochu zvláštne reagovať na vystúpenie v rozprave s takým časovým odstupom, dovoľte, vážený pán poslanec Mičovský, aby som vám za vaše múdre a v pravej chvíli vyslovené slová úprimne poďakoval. Ďakujem. (Krátka pauza pre ruch v sále.)
Vaľová, Jana, poslankyňa NR SR (2013-10-16):
Prosím, pán predseda, dajte hlasovať o návrhu zákona ako o celku so stanoviskom gestorského výboru schváliť ho.
M. Belásová, poslankyňa: (2008-09-11):
Návrh zákona bol doručený všetkým poslancom Národnej rady Slovenskej republiky ako parlamentná tlač 729. Predseda Národnej rady Slovenskej republiky zaradil vládny návrh zákona do programu tejto schôdze v lehote určenej rokovacím poriadkom Národnej rady Slovenskej republiky. Predseda Národnej rady Slovenskej republiky rozhodnutím č. 754 z 26. augusta 2008 navrhol prideliť návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Účelom návrhu zákona je spresniť a upraviť z vecnej stránky niektoré ustanovenia s cieľom odstrániť aplikačné problémy pri poskytovaní náhrad výdavkov a iných plnení pri pracovných cestách, pri vzniku pracovného pomeru, pri výkone práce v zahraničí a podobne. Ďalej sa zosúlaďujú niektoré ustanovenia zákona o cestovných náhradách s návrhom novely zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a s návrhom zákona č. 312/2001 Z. z. o štátnej službe. Návrh zákona reaguje aj na prechod na menu euro vo väzbe na prepočet súm, ako aj na zaokrúhľovanie súm. Návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní, podľa § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky, v súlade s návrhom predsedu Národnej rady Slovenskej republiky uvedeným v citovanom rozhodnutí, odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v lehote do 30 dní a gestorský výbor v lehote do 31 dní od rozhodnutia Národnej rady Slovenskej republiky o pridelení návrhu zákona výborom. Ďakujem, pani predsedajúca, skončila som a prosím, otvorte rozpravu.
Hrnčiar, Andrej, podpredseda NR SR (2019-05-09):
Pán poslanec Osuský.
Érsek, Arpád, poslanec NR SR (2012-12-13):
Ďakujem za slovo. Súhlasím s pánom Hlinom v niektorých veciach, čo povedal, ale dovoľte mi nejakú tak vysloviť jednu vec, že všetko so všetkým súvisí. Poviem príklad. Učiteľské platy. Žiaci sa zhoršili v matematike a čítaní. Prečo? Aj pre slabý prístup pedagógov? Ich finančné ohodnotenie? Čiže motivácia. Doučovanie, cash, domáca výroba. Samozrejme, niekde tie platy učitelia musia vynahradiť. Štátny rozpočet, čo povedal pán minister, tam peniaze z toho plynúť nebudú. Musím spomenúť stredné odborné školy. Pán minister, viete sám dobre, nie sú vôbec pedagogické pomôcky, školy vyzerajú stredné odborné, ako vyzerajú. Nie je z čoho učiť a tobôž na školách národnostných menšín. Chýbajú pomôcky, učebnice a všetko, čo s tým súhlasí.	Ale ináč ďakujem za tri hodiny telesnej výchovy na základných školách. Ďakujem.
Laššáková, Jana, podpredsedníčka NR SR (2015-09-18):
Príjemné dobré ráno, vážené panie poslankyne, páni poslanci, otváram tretí rokovací deň 54. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Tibor Bastrnák, Juraj Blanár, Otto Brixi, Béla Bugár, Dušan Čaplovič, Arpád Érsek, Jana Kissová, Viera Kučerová, Viera Mazúrová, Ján Mičovský, Juraj Miškov, Richard Raši, Zsolt Simon, Péter Vörös. Na zahraničnej pracovnej ceste je poslankyňa Národnej rady Magdaléna Vášáryová. Pristúpime k prvému čítaniu o vládnom návrhu zákona o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov . Vládny návrh zákona má tlač 1708, návrh na jeho pridelenie na prerokovanie výborom je v rozhodnutí č. 1692. Teraz odovzdávam slovo ministrovi práce, sociálnych vecí a rodiny Jánovi Richterovi, aby vládny návrh zákona uviedol. Nech sa páči, pán minister.
Viskupič, Jozef, poslanec NR SR (2015-10-21):
Ďakujem. Pán minister, dostali sme sa do zásadného boja faktov a čísel, čiže dozvedeli sme sa, že v čase vášho vystúpenia 24 poslancov sedí v sále za opozíciu, momentálne sa rozšíril počet na viac ako 30. Za vládnu stranu SMER sedí v parlamente 37 poslancov, z toho jeden predseda parlamentu, pani podpredsedníčka a jeden minister. Zhodou okolností počas vášho vystúpenia odvolávaný minister školstva sa v sále nenachádzal. Myslím si, že nie je vhodné v tej debate, keď vychádzali na povrch mnohé skutočnosti, ktoré môžu viesť k politickému vyvodeniu zodpovednosti, a ak nie priamo vyjadrené hlasovaním, aspoň pri obraze verejnosti vystúpi zásadný spin doktor strany SMER a snaží sa debatu otočiť do polohy, kto je a kto nie je v sále. Toto sa niekedy podarí a niekedy nie, len momentálne mám ten pocit, že nie celkom to vyšlo, lebo o parlamentných počtoch sa celkom nebavíme, bavíme sa o tom, že niekto pri riadení a uhrádzaní nejakých faktúr zlyhal, a máme pocit, že potrebujeme viac vysvetliť. Tým, že sa minister školstva k tejto situácii postavil tak, že viac zahmlil, ako vysvetlil, tak má veľký význam, aby niekto, a dúfal som, že z vašich úst zaznie nejaké, viac svetla, ale mám aj po vašom vystúpení skôr pocit, že ide o zahmlievaciu stratégiu na to, že zodpovednosť nebude vyvodená voči ľuďom, ktorí naozaj v tejto kauze zlyhali. Osud toho pána, ktorý o zamestnanie prišiel, osvetľuje vyjadrenie mnohých kolegov predo mnou.
Marcinková, Vladimíra, poslankyňa NR SR (2020-05-14):
Ja som veľmi rada, že od kolegu Dostála zaznelo to nepochopenie úlohy verejného ochrancu práv, ktorú aj ja vnímam naozaj intenzívne v rámci včerajšej rozpravy. Často skĺzame v diskusii o základných ľudských právach a slobodách k rôznym ideológiám a pocitovým hodnoteniam, ale pani ombudsmanka, osobne pani ombudsmanka Patakyová, nie je profesorkou práv náhodou, je právničkou, pretože pracuje nie na základe nejakých svojich dojmov, ale na základe naozaj medzinárodných právne záväzných dokumentov a vnútroštátnej legislatívy, kde jej prináleží hľadať v tejto našej legislatíve nedostatky a upozorňovať nás zákonodarcov sediacich tu na to, kde potrebujeme urobiť zmeny, aby sme naozaj zachovávali ten rozsah základných ľudských práv a slobôd, ktorý je aj vzhľadom na členstvo v Európskej únii, ale aj vzhľadom na ratifikáciu rôznych medzinárodných dohovorov a zmlúv pre nás kľúčový. Takže toľko, ďakujem.
P. Hrušovský,  podpredseda NR SR: (2001-10-18):
(Hlasovanie.) Prítomných je 96 poslancov, za 95, zdržal sa 1. Návrh sme schválili. J. Klemens, poslanec: Na samostatné hlasovanie týkajúci sa § 9 ods. 1 bol vyňatý bod číslo 15, ktorý predložil pán poslanec Bauer. Nechajte hlasovať.
Jurinová, Erika, podpredsedníčka NR SR (2014-03-26):
Pán poslanec, na vaše vystúpenie budú reagovať piati poslanci faktickými poznámkami, uzatváram možnosť prihlásiť sa s faktickou poznámkou. Nech sa páči, pán poslanec Viskupič.
Kubánek, Stanislav, poslanec NR SR (2013-05-14):
Dajte hlasovať o bode 4.
Vašečka, Richard, poslanec NR SR (2020-04-22):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Kollár Boris, predseda NR SR (2021-12-02):
Prosím, prezentujme sa a hlasujme. (Hlasovanie.) Prítomných 144 poslancov, za 138, proti žiadny, zdržalo sa 6. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Šefčík, Marek, poslanec NR SR (2021-02-25):
Ďakujem za slovo. Tak ja nie som veľký fanúšik českého prezidenta, ale on patrí do jednej z najrizikovejších skupín obyvateľstva, je starší človek. A v Čechách, vieme, čo sa stalo, že takisto sú tam takí, ktorí bojujú proti núdzovému stavu, tam spravili taký kotrmelec veľký a tu máme takisto bojovníkov proti núdzovému stavu, tak mi dovoľte odcitovať výrok českého prezidenta, ktorý hovorí toto: „Ty, kteří odmítají prodloužení nouzového stavu, jsou politické hyeny. Vědomě posílají na smrt stovky tisíce lidí, aby si u některých živých zvýšily před volbami preference.“ Ďakujem.
Hrnčiar, Andrej, podpredseda NR SR (2017-12-13):
Prosím, prezentujme sa a hlasujme. (Hlasovanie.) Prítomných 139, za 40, proti 16, zdržalo sa 82, nehlasoval 1. Konštatujem, že tento pozmeňujúci návrh sme neschválili.
Danko, Andrej, predseda NR SR (2016-09-09):
Ďakujem. S reakciou na faktické poznámky pán poslanec Martin Poliačik.